Leonid Kantorovitsj

Leonid Vitalijevitsj Kantorovitsj (1912–1986) var en sovjetisk/russisk matematiker og økonom, mest kjent for sin teori og utvikling av teknikker for optimal fordeling av ressurser.

Han ble tildelt Sveriges Riksbanks pris i økonomisk vitenskap til minne om Alfred Nobel i 1975, og var den eneste vinneren av denne prisen som kom fra Sovjetunionen. Han fikk prisen sammen med Tjalling Koopmans «for deres bidrag til teorien om optimal fordeling av ressurser».

Kantorovitsj arbeidet for den sovjetiske regjeringen. Han fikk oppgaven med å optimalisere produksjonen innen kryssfiner-industrien. I 1939 kom han opp med en matematisk teknikk som nå er kjent som lineær programmering. Han forfattet flere bøker inkludert The Mathematical Method of Production Planning and Organization og The Best Uses of Economic Resources.

Da Leningrad ble beleiret under den andre verdenskrig, fikk Kantorovitsj ansvaret for sikkerheten til bilene som skulle levere mat til de som bodde i Leningrad. Han beregnet den optimale avstanden mellom bilene på isen. Dette var avhengig av tykkelsen på isen og temperaturen i lufta. For sin prestasjon og sitt mot ble Kantorovitsj dekorert med Medaljen for forsvaret av Leningrad.

 Biografi 
Kantorovitsj ble født 19. januar 1912 i en russisk-jødisk familie i St. Petersburg. Faren hans var lege i St. Petersburg. I 1926 begynte han å studere ved universitetet i Leningrad. Han ble uteksaminert derfra fra matematikkfakultetet i 1930. I 1934 ble han en fullverdig professor.

 Referanser 

 Eksterne lenker 

Kategori:Russiske matematikere
Kategori:Russiske økonomer
Kategori:Russiske nobelprisvinnere
Kategori:Sveriges Riksbanks pris i økonomisk vitenskap til minne om Alfred Nobel
Kategori:Personer fra St. Petersburg